An damke masu leken asiri da kaiwa yan bindiga kayayyaki a Sokoto - ISYAKU.COM An damke masu leken asiri da kaiwa yan bindiga kayayyaki a Sokoto - ISYAKU.COM
Home > BIRNIN-KEBBI > An damke masu leken asiri da kaiwa yan bindiga kayayyaki a Sokoto
An damke masu leken asiri da kaiwa yan bindiga kayayyaki a Sokoto
Hukumar sojin Najeriya ta yi arangama da wasu masu yiwa yan bindiga leken asiri da masu kai musu kayayyaki a kasuwan Burkusuma a karamar hukumar Sabon Birnin jihar Sokoto.
Game da cewar kakakin hukumar, Kanal Sagir Musa, ya ce dakarun sojin atisayen Operation HARBIN KUNAMA III sun yi wannan kamu ne a harin bazatan da jami'an soji suka kai wa yan bindigan cikin jihar Sokoto da kewaye ranar 23 ga Yuni, 2019.
Sun kai harin ne bisa ga rahoton leken asirin da suka samu cewa yan leken asirin masu garkuwa da mutanen sun shigo kasuwa siyayya.
Daga cikin wadanda saka kama sune:
(1) Malam Ibrahim - Shahrarren mai kaiwa yan bindiga labari da kuma amsan kudin fansa (ii) Mallam Ashiru Goni — Shahrarren mai kaiwa yan bindiga kayayyaki ciki da wajen jihar Sokoto (iii) Mamman Taratse — Shahrarren mai sayar da shanun sata a ciki da wajen jihar Sokoto Hakazalika, jami'an sojin sun yi batakashi da da yan bindiga a kauyan Magira bayan samun labari.
(2) An hallaka yan bindiga da dama kuma an yi rashin soja daya. Ya ce kwamandan 8 Division, Manjo Janar Hakeem Oladapo Otiki, a madadin babban hafsan soji Laftanan Janar Tukur Buratai, ya yabawa sojin kan jajircewan da sukayi wajen samun wannan nasara.
Item Reviewed: An damke masu leken asiri da kaiwa yan bindiga kayayyaki a Sokoto Rating: 5 Reviewed By: -